Sagunt va acollir este dimarts l'itinerari en Competències Digitals del programa +45
11 de maig 2022

![](/media/ue4lhk1r/c1_mini_m1_itinerariocompetenciasdigitales45_foto3.jpg?width=850&height=637.5)

Este dimarts Sagunt va acollir la celebració de l'itinerari en _Competències Digitals_ que van organitzar la Cambra de Comerç de València i l'Ajuntament de Sagunt. Esta activitat formativa i d'orientació laboral, integrada en el programa +45, està dissenyada per a millorar les competències digitals i facilitar l'accés al mercat de treball de la població compresa entre els 45 i els 60 anys.

A la inauguració va assistir la regidora de Promoció Econòmica i Industrial, María José Carrera, qui va destacar que **«les competències digitals ja no són una característica que ens diferencia de la resta, és una necessitat tant per a les nostres relacions socials, a través de l'ús de _WhatsApp_, _e-mails_, etcètera, com en la cerca de treball mitjançant webs i aplicacions d'ocupació o en la nostra forma de comunicació amb l'administració pública com, per exemple, fent ús del certificat digital»**.

El programa compta amb un itinerari que inclou una fase d'orientació i una fase de formació on s'aborden qüestions com el tractament de la informació, les formes de comunicació, la creació de continguts, ciberseguretat i la resolució de problemes. Finalment, les persones participants compten amb una fase d'acompanyament a l'ocupació on es treballa individualment per a facilitar la inserció laboral.

L’edil va finalitzar la seua intervenció destacant la importància d'este tipus d'activitat per ser **«una gran oportunitat per a avançar en competències digitals molt lligades a la millora de l'ocupabilitat de les persones»**.

![](/media/mjgdetkr/c2_itinerariocompetenciasdigitales45_foto2.jpg?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/itinerari-competencies-digitals-programa-45-sagunt-2022-05-11/ "Facebook")
*   [](http://twitter.com/share?url=https://aytosagunto.es/va/actualitat/itinerari-competencies-digitals-programa-45-sagunt-2022-05-11/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/itinerari-competencies-digitals-programa-45-sagunt-2022-05-11/ "Linked In")
*   [](mailto:?body=https://aytosagunto.es/va/actualitat/itinerari-competencies-digitals-programa-45-sagunt-2022-05-11/)